Josh Ravensal

Josh Ravensal a kaland idejében (Kép forrása: https://www.zerochan.net/2155178)

Arrene Ravensal (anya)

Artana Ravensal (nővér)

Nestan Ravensal (bátyj)

Lena Ravensal (ikertestvér)

Oliver Ravensal (öccs)

Nico Ravensal (öccs)

Armèle Ravensal (húg)

Nevelő szülők és fogadott testvérek:

Marcus Wells (nevelőapa)

Nellie Wells (nevelőanya)

Thomas Wells (fogadott bátyj)

Ralph Wells (fogadott bátyj)

*"Rég találkoztunk, hugi. Azt hiszem, felesleges is fegyvert fognod, ha jól emlékszem, a legutóbb is egy hajszál választott el attól, hogy kinyírjalak." - Josh Lenának a Földalatti Városban vívott harc alatt*

**Joshua "Josh" Ravensal** a 108-as kiképzőegység újonca, aki a katonai rendőrséghez csatlakozott a kadétévei végén. Lena Ravensal ikerbátyja, a második évad egyik kisebb antagonistája. Az alakját sok kérdés övezi a történetben.

## Kinézete

Josh Ravensal korához képest magas, és meglehetősen felnőttes kinézetű fiú - többször megjegyzésre kerül, hogy nagyon hasonlít mind Lenára, mind Eren Jaegerre, bár ezutóbbihoz nem fűzi semmilyen rokoni szál. A szemei mindkettejükhöz hasonlóan zöld, a haja barna és a válláig növeszti, általában egy kis részét kontyba vagy copfba fogva. Alapvetően már nőne borostája, de rendszeresen borotválkozik, hogy elkerülje. Az izomzata erős, ezt csak bizonyítja, hogy sikerült elég jó eredményt elérnie ahhoz, hogy a katonai rendőrség része legyen.

A játék során főleg a katonai rendőrség egyenruhájában látjuk, a jellegzetes hevederekkel és rövid dzsekivel. Az egyenruhán látható a frakcióra jellemző zöld unikornist mintázó jelvény.

## Jelleme

Meglehetősen zavaros. Lena alapvetően úgy emlékszik rá gyerek és kamaszkorukból, mint kedves testvérre, akivel szoros kapcsolatot ápolt, és aki a mai napig rendkívül fontos az életében. Lena kezdetben úgy vélte, hogy a kiképzés során megromlott kapcsolatuk annak köszönhető, hogy ő maga nagyobb sikereket ért el, és a fiú féltékeny volt rá - ezt pedig csak ronthatta, hogy közelebb került egy társához, Barsanhoz, végül pedig külön is váltak az útjaik. Josh a továbbiakban nem kereste vele a kapcsolatot, és a kaland során is általában rosszindulatúan beszél a lánnyal - noha egyre zavarosabbak a megjegyzései, és egyszer kijelentette, hogy ha nem tudja, mi dühíti, nem is kell tudnia.

Aline Leroux egyszer azt is megállapítja, hogy a fiú rendkívül hirtelen haragú, viszont tehetségesen forgatja a fegyvert és erős - a Lenával való harcában is látszik, hogy sokszor felülkerekedne, de az érzelmei figyelmetlenné teszik, így végül ő az, aki megsérül. A jelek szerint erősen tiszteli Anette-et, akinek a parancsait ésszerűnek tartja, és úgy véli, hogy nem "kutyaként utasítgatja az embereit". Barsan szintén megállapítja, hogy ha valaki ismeri, Joshról könnyen megállapítható, ha hazudik, nem túl tehetséges színész.

## Története

### Gyermek és fiatalkora

A játék előtti életéről a húgához hasonlóan nem sokat tudunk, bár valószínűleg mostanra ő többre emlékszik már Lenánál. Az igazság, hogy mindketten a kontinensen születtek, Marley származásúak voltak, ráadásul egy befolyásosabb, arisztokrata család tagjai, akik jó életre számíthattak a birodalomban. A családjuk nagy volt, szoros kapcsolatot ápoltak a távoli rokonokkal is, de Josh egyértelműen az ikertestvéréhez állt a legközelebb.

Mikor Lena egyszer kiállt egy marley rendőrrel szemben egy eldiai férfi mellett, felelősségre akarták vonni, és a család komoly bajba került volna - Josh megpróbálta megvédeni a húgát, de a közbelépése csak rontott a helyzeten. A család végül ultimátumot kapott - vagy két gyereküknek mondanak búcsút, akik eldiai területre, a szigetre mennek, és ott próbálnak új életet kezdeni, elveszítve az emlékeiket, vagy az egész család felel. A szüleik mélységesen csalódtak bennük, és nem igazán volt választásuk. Josh és Lena sikerrel elérték a falakat, és sokáig a szegényebb körzetekben éltek, átmenetileg a Földalatti városban is, ahol volt egy kisebb találkozásuk a későbbi Barsan Tymirjazevvel - a fiú ekkor még Raze névre hallgatott, és egészen máshogy viselkedett, mint később a kiképzésen, Josh pedig később fel is használta a képességeiről megszerzett tudást, hogy a társai ellen fordítsa. Később aztán egy a Mária Falnál élő család befogadta őket, és szerény, de normális életet kezdhettek. A falakon belül az emlékeik egyre halványultak, egy idő után inkább csak bevillanások és részletek maradtak abból, hogy pontosan honnan jöttek és mit tettek, így nem tudtak másoknak beszélni a Marley rezsimről vagy a kontinensről.

Később, mikor a Mária falat áttörték, a családjuk a Rózsa Fal mögé került, a fogadott apjukat, Marcust pedig besorozták a felszabadító seregbe - nem tért vissza, sok másik társával együtt meghalt, így az egyik bátyjuk, Thomas kényszerült rá, hogy átvegye a családfői szerepet. Mivel nagy volt az éhezés, Josh és Lena a családjuk érdekében döntöttek úgy, hogy csatlakoznak a katonasághoz, és megpróbálnak jobb életszínvonalat biztosítani nekik. Mindketten a legjobb tízbe kerültek, Josh ötödikként, Lena negyedikként zárt, de a kiképzés alatt erősen romlani kezdett az addig kikezdhetetlennek tűnő testvéri viszonyuk. A fiú a Katonai Rendőrséghez csatlakozott, ahogy tervezte, Lena viszont inkább a Felderítő Egység oldalára állt.

Valamikor az eltelt idő alatt Josh Anette Stadtbäumer oldalára került, és valószínűleg rajta keresztül megtudott egy keveset a múltjukról. Nem tudni, hogy Lenát magát gyűlöli azért, ami történt, vagy egyszerűen nem tudja feldolgozni az igazság részleteit, amit kapott, de egyre dühösebb és egyre pusztítóbb lett a lánnyal szemben... viszont úgy tűnik, Anette-et pont ebből az okból követi. A Földalatti városban történt összecsapás során a fiú megszúrta Barsant, akiben így felébredt Raze személyisége és nekitámadt a többieknek, azonban ő is megsérült, és Anette-tel együtt eltűnt a helyszínről.

## Érdekességek

* A karakterképe akkor került kiválasztásra, amikor még nem történt meg az időugrás a mangában, és a hosszú hajú Eren csak fanartokon létezett. Később kánon lett, így Josh tényleg ironikus módon hasonlít Erenre: de mivel Lena gyakorlatilag egy genderbent Eren kinézetét tekintve, a dolog még működött is.